CELEX: 62015FA0132
Language: hu
Date: 2016-07-20 00:00:00
Title: F-132/15. sz. ügy: A Közszolgálati Törvényszék (harmadik tanács) 2016. július 20-i ítélete –HC kontra Bizottság (Közszolgálat – Ideiglenes alkalmazottak – Egymást követő, különböző jogállásban történő alkalmazás több uniós intézménynél – Megszakítás a munkanélküliként eltöltött időszakkal – Az Unió közös betegségbiztosítási rendszerében fennálló folyamatos tagság – Új alkalmazás – Az EAAF 13. cikke – A felvételt megelőző orvosi vizsgálat – Az EAAF 32. cikke – Az érintett már létező betegsége bejelentésének elmulasztása – Utólagos tudomásszerzés a munkaszerződés megkötésére jogosult hatóság részéről – Ötéves egészségbiztosítási jogfenntartás visszamenőleges alkalmazása – Vitatás – Rokkantsági bizottsághoz való folyamodás – Lojalitási kötelezettség – A munkaszerződés megkötésére jogosult hatóság azon határozata, amely az alkalmazottnak az intézmény részéről történő felvételét hat éves időszakra kizárja)

2016.10.3.   
            
            
               HU
            
            
               Az Európai Unió Hivatalos Lapja
            
            
               C 364/39
            
         
      A Közszolgálati Törvényszék (harmadik tanács) 2016. július 20-i ítélete –HC kontra Bizottság
      (F-132/15. sz. ügy) (1)
      
      ((Közszolgálat - Ideiglenes alkalmazottak - Egymást követő, különböző jogállásban történő alkalmazás több uniós intézménynél - Megszakítás a munkanélküliként eltöltött időszakkal - Az Unió közös betegségbiztosítási rendszerében fennálló folyamatos tagság - Új alkalmazás - Az EAAF 13. cikke - A felvételt megelőző orvosi vizsgálat - Az EAAF 32. cikke - Az érintett már létező betegsége bejelentésének elmulasztása - Utólagos tudomásszerzés a munkaszerződés megkötésére jogosult hatóság részéről - Ötéves egészségbiztosítási jogfenntartás visszamenőleges alkalmazása - Vitatás - Rokkantsági bizottsághoz való folyamodás - Lojalitási kötelezettség - A munkaszerződés megkötésére jogosult hatóság azon határozata, amely az alkalmazottnak az intézmény részéről történő felvételét hat éves időszakra kizárja))
      (2016/C 364/47)
      Az eljárás nyelve: francia
      
         Felek
      
      
         Felperes: HC (képviselők: J.-N. Louis és N. de Montigny ügyvédek)
      
         Alperes: Európai Bizottság (képviselők: C. Berardis-Kayser, T. S. Bohr és C. Ehrbar, meghatalmazottak)
      
         Az ügy tárgya
      
      A Bizottság azon határozatának megsemmisítése iránti kérelem, amely egyrészt az általános végrehajtási rendelkezések 32. cikke szerinti egészségbiztosítási jogfenntartási kikötést a felperessel szemben a Bizottságnál való szolgálatba lépésének időpontjától számítva, visszamenőlegesen alkalmazza, és felfüggeszti a rokkantság és elhalálozás tekintetében nyújtott biztosítékokat, másrészt a felperest utolsó szerződésének végétől számított hatéves időszakra kizárja a Bizottság általi alkalmazásból.
      
         Az ítélet rendelkező része
      
      
                  1)
               
               
                  A Közszolgálati Törvényszék megsemmisíti a 2015. január 29-i, azon határozatot, amellyel az Európai Bizottság munkaszerződéseinek megkötésére jogosult hatóság HC-t hat éves időszakra kizárta az intézmény általi alkalmazásból.
               
            
                  2)
               
               
                  A Közszolgálati Törvényszék a keresetet ezt meghaladó részében elutasítja.
               
            
                  3)
               
               
                  Az Európai Bizottság maga viseli saját költségeit, valamint a HC részéről felmerült költségek felét.
               
            
                  4)
               
               
                  HC viseli saját költségeinek felét.
               
            
         (1)  HL C 406., 2015.12.7., 46. o.